Source: http://www.cegproblemak.hu/felszamolas
Timestamp: 2019-03-21 10:35:05
Document Index: 2728996

Matched Legal Cases: ['Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A felszámolási eljárás a fizetésképtelen adós esetén meginduló, nem peres eljárás, ami kérelemre, vagy hivatalból indulhat a cég ellen.
A felszámolás leggyakrabban az adós, vagy a hitelezõ(k) kérelmére indulhat. Természetesen egyéb esetekben is indulhat felszámolás pl. végelszámoló kérelmére, Cégbíróság/Bíróság kezdeményezésére, illetve büntetõügy kapcsán, valamint csõdeljárás sikertelensége esetén is.
A.) Felszámolás kezdeményezése az adós által (maga ellen)
Az adós maga ellen is kezdeményezhet felszámolási eljárást. Az adós a felszámolási eljárás lefolytatását akkor kérheti, ha a csõdeljárás lehetõségével nem tud, vagy pedig nem kíván élni.
B.) Hitelezõ által kezdeményezett felszámolási eljárás
Felszámolás akkor indítható, ha a követelés összege (kamatok és járulékok nélkül) meghaladja a 200.000 Ft-ot. Ha a felszámolási eljárás megindítását a hitelezõ kéri, a kérelemben meg kell nevezni az adós tartozásának jogcímét, a lejárat (esedékesség) idõpontját és annak rövid ismertetését, hogy az adóst miért tartja fizetésképtelennek. A kérelemben foglaltak bizonyítására a szükséges iratokat (számla, fizetési felszólítás, stb.) csatolni kell.
A Bíróság a felszámolás iránti kérelmet megvizsgálja, hogy megfelel-e a jogszabályban rögzített feltételeknek. Amennyiben a kérelem a felszámolás megindításáról szóló döntés meghozatalára alkalmatlan, úgy azt elutasítja, egyebekben hiánypótlást kér a hitelezõtõl.
A felszámolás leggyakoribb problémái:
- Elmaradt, elhanyagolt könyvelés, melynek rendezése azért fontos, mert a felszámolás megindítását követõen a felszámolót képviselõ felszámolóbiztos záró leltárt, éves beszámolót kér a társaság - felszámolás elrendelésének idõpontjában hivatalban lévõ - képviselõjétõl. Ha a könyvelés el van maradva, vagy pontatlan, akkor a társaság képviselõje ennek eleve nem képes eleget tenni.
- Felszámolás esetén a problémás házipénztár, illetve a könyvelésben szereplõ, de a valóságban nem létezõ vagyontárgyak (eszközök, készletek stb.) azért különösen problémásak, mert a felszámolás megindítását követõen ezeket is át kell adni a felszámolóbiztosnak. Amennyiben ezek nincsenek meg vagy hiányosak, úgy a felszámolás nem folytatható le törvényesen és, ha ezt a felszámolóbiztos észleli, akkor nemcsak jogosult, hanem kifejezetten kötelezett büntetõ feljelentés megtételére.
- A felszámolás megindításakor el kell készíteni, illetve át kell adni a felszámoló részére a társaság iratairól szóló iratjegyzéket, illetve tájékoztatni kell a felszámolót a társaság folyamatban lévõ ügyeirõl és ezek felszámolás menetével összefüggõ aspektusairól.
- Amennyiben a társaság (volt) képviselõje a felszámolás során nem mûködik együtt a felszámolóval, úgy õ, mint magánszemély (tehát nem a felszámolás alatt álló cég) 2.000.000 Ft pénzbírsággal súlytható.
A Céghmester felszámolás kapcsán az alábbiakban tud segíteni ügyfeleinek:
A.) A felszámolás alá került cég segítése abban az esetben, ha az adós azt maga ellen kezdeményezte:
- Elmaradt, elhanyagolt könyvelés átvizsgálása, rendbetétele a felszámolás megindításához, különös tekintettel a házipénztár, egyéb vagyontárgyak problémáira is.
- A cég iratanyagainak rendezése, elõkészítése a felszámolás megindításához, különös tekintettel a felszámolónak benyújtandó iratjegyzék elkészítésére.
- A felszámolás lefolytatásához szükséges kb. 28-30 féle okirat (igazolások, nyilatkozatok stb.) elkészítése, illetve beszerzése környezetvédelemmel, pénzintézetekkel, munkavállalókkal stb. összefüggésben.
- A felszámolás alá került cég segítése, képviselete a felszámolás során a felszámolóval kapcsolatos félreértés vagy konfliktus esetén.
B.) A felszámolás alá került cég segítése abban az esetben, ha a hitelezõ(k) kérelmére indul a felszámolás:
- Amennyiben az adós úgy ítéli meg, hogy a felszámolás megindítása ellene nem jogszerû, úgy a követelés(ek) vitatása, illetve az ezzel kapcsolatos okiratok, beadványok elkészítése, mindezekhez megfelelõ ügyvéd ajánlása!
- Amennyiben az adós a felszámolás megindításának jogosságát nem vitatja, de szeretné a tartozásait a felszámolás megindításától számított 60 napos jogerõre emelkedési határidõn belül rendezni, úgy az ezzel kapcsolatos teendõk segítése, az ehhez szükséges okiratok, beadványok elkészítése; a felszámolás folyamatának végleges "visszafordítása", mindezekhez megfelelõ ügyvéd ajánlása!
(Ha a felszámolás lefolytatásra kerül, akkor ugyanazokban a teendõkben tudunk segíteni, mint ha a felszámolás az adós kérelmére indult volna meg:)
- A felszámolás lefolytatásához szükséges kb. 28-30 féle okirat (igazolások, nyilatkozatok stb.) elkészítése, illetve beszerzése környezetvédelemmel, pénzintézetekkel, munkavállalókkal stb. összefüggésben, mindezekhez megfelelõ ügyvéd ajánlása!
- A felszámolás alá került cég segítése, jogi képviseletéhez megfelelõ ügyvéd ajánlása!
Még több felszámolás info:
A felszámolás iránti kérelem elutasítása:
a) ha a felszámolás iránti kérelmet nem az arra jogosult terjesztette elõ;
b) ha a felszámolás iránti kérelmet nem a bíróság által engedélyezett (legfeljebb 45 napos) fizetési moratórium idõszakában terjesztették elõ;
c) ha a felszámolás iránti kérelem nem megfelelõ és a hiánypótlásra visszaadott kérelmet a kérelmezõ 8 napon belül nem, vagy ismét olyan hiányosan adta be, hogy amiatt az a felszámolás során nem bírálható el;
d) az adós a kérelmezõ és a Cstv. által megjelölt szervek egyetértése hiányzik;
e) az adós ellen az Európai Unió más tagállamában a Tanács fizetésképtelenségi eljárásokról szóló 1346/2000/EK rendelete alapján fizetésképtelenségi fõeljárás indult és a kérelem szintén fõeljárás megindítására irányul;
f) ha a felszámolás iránti kérelem a bírósághoz érkezésének idõpontjáig az adós írásbeli felszólítása nem történt meg, vagy az nem tartalmazza a felszámolás jogszabályaiban rögzített tartalmi elemeket;
g) a jogerõs bírósági határozatban megállapított teljesítési határidõ a kérelem bírósághoz érkezésének idõpontjában még nem telt el.
Ha a benyújtott felszámolás iránti kérelem a jogszabályoknak megfelelõ, akkor a kérelmet és annak mellékleteinek egy példányát a bíróság megküldi az adósnak. Az adós köteles az értesítés kézhezvételétõl számított 8 napon belül a bíróságnak nyilatkozni arról, hogy a felszámolás iránti kérelemben foglaltakat elismeri-e. Ha az adós a felszámolás iránti kérelemben foglaltakat elismeri, egyidejûleg nyilatkoznia kell arról is, hogy kér-e a tartozás kiegyenlítésére haladékot (30 napos határidõ), illetve be kell jelentenie a számláit vezetõ valamennyi pénzügyi intézmény nevét és az ott vezetett számlák számát, továbbá koncesszió esetén tájékoztatnia kell a koncesszióba adót a felszámolási eljárás megindításáról. Ha az adós a fenti határidõn belül a bíróságnak nem nyilatkozik, a fizetésképtelenség tényét vélelmezni kell.
Mikor minõsül az adós fizetésképtelennek?
a) az adós szerzõdésen alapuló nem vitatott vagy elismert tartozását a teljesítési idõ lejártát követõ 20 napon belül sem egyenlítette ki vagy nem vitatta, és az ezt követõ hitelezõi írásbeli fizetési felszólításra sem teljesítette, vagy
b) az adós a jogerõs bírósági határozatban, fizetési meghagyásban megállapított teljesítési határidõn belül tartozását nem egyenlítette ki, vagy
d) az adós a fizetési kötelezettségét csõdeljárásban vagy felszámolási eljárásban kötött egyezség ellenére nem teljesítette, vagy
e) a korábbi csõdeljárást megszüntette, vagy
f) az adós, illetve a végelszámoló által indított eljárásban az adós tartozásai meghaladják a vagyonát, illetõleg az adós a tartozását (tartozásait) az esedékességkor nem tudta vagy elõreláthatóan nem tudja kielégíteni, és a végelszámoló által indított eljárásban az adós gazdálkodó szervezet tagjai (tulajdonosai) felhívás ellenére sem nyilatkoznak arról, hogy kötelezettséget vállalnak a tartozások esedékességkor történõ kifizetéséhez szükséges források biztosítására.
A fentiekben a) - b) pont alatt ismertetett esetben (nem vitatott követelés, jogerõs bírósági határozaton alapuló követelés) a felszámolási eljárás megindításának további feltétele, hogy a követelés tõkeösszege (járulék - és kamatmentes követelés) a 200.000,- HUF, azaz kettõszázezer forint összeget meghaladja.
Mikor minõsül a hitelezõ követelése vitatottnak?
Az adós vitatását akkor lehet megállapítani, ha az érdemben kétségbe vonja a fizetési kötelezettség jogcímét, fennállását, esedékességét, mértékét vagy összegét, és a fizetési felszólításnak tartalmaznia kell legalább a követelés jogcímét, összegét, megfizetésének határidejét. A fizetési felszólításban meg kell határozni azt a végsõ határidõt is, amelynek eredménytelen elteltét követõen a hitelezõ meg kívánja indítani a felszámolási eljárást vagy egyéb jogi úton kívánja érvényesíteni a követelését.
Mennyi költséggel jár együtt a felszámolás iránti eljárás kezdeményezése?
A jogi személyiséggel rendelkezõ gazdálkodó szervezetek (Kft., Zrt., Nyrt. stb.) felszámolás iránti eljárásának illetéke 50 000 forint, közzétételi költsége 25.000,- Ft, míg a jogi személyiséggel nem rendelkezõ gazdálkodó szervezet esetében (Bt., Kkt.,) pedig a felszámolás eljárási illetéke 25 000 forint, közzétételi költsége 15.000,- Ft.
Bíróság eljárása, ha a felszámolás feltételei fennállnak
Amennyiben a felszámolás feltételei fennállnak, úgy a bíróság elrendeli az adós gazdasági társaság felszámolását és elektronikus, véletlenszerû kiválasztás segítségével - a külön jogszabályban meghatározott eljárási szabályok szerint - haladéktalanul kirendeli a felszámolót.
II. FELSZÁMOLÁS IRÁNTI ELJÁRÁS LEFOLYTATÁSA
Ha a felszámolás elrendelésérõl szóló végzés jogerõre emelkedett, a bíróság a jogerõre emelkedést követõen haladéktalanul, külön jogszabályban meghatározott módon elrendeli e végzés kivonatának a Cégközlönyben való közzétételét. A Cégközlönyben történõ közzétételre a Cégközlöny honlapján napi feltöltéssel kerül sor a jogszabályban meghatározott közzétételi tartalommal. Ekkor kerül a cégjegyzékbe a "felszámolás alatt" toldat vagy annak "f.a." rövidítése.
A felszámolás kezdõ idõpontjában megszûnnek a tulajdonosnak a gazdálkodó szervezettel kapcsolatos jogai. A felszámolás kezdõ idõpontjától a gazdálkodó szervezet vagyonával kapcsolatos jognyilatkozatot csak a felszámoló tehet. A felszámolás kezdõ idõpontjában a gazdálkodó szervezet valamennyi tartozása lejárttá (esedékessé) válik.
Hitelezõi igénybejelentés szabályai
Az adóssal szemben fennálló olyan követeléseket, amelyeket a felszámolás közzétételétõl számított 40 napon belül jelentettek be és a felszámolás iránti eljárással felmerülõ költségeit megfizették, a felszámoló nyilvántartásba veszi. Az adóssal szemben fennálló olyan követeléseket, amelyeket a felszámolás közzétételétõl számított 40 napon túl, de 180 napon belül jelentettek be, a felszámoló nyilvántartásba veszi, és - az egyezségkötést kivéve - akkor elégíti ki, ha a 40 (negyven) napos határidõn belül bejelentett tartozások kiegyenlítése után van rá vagyoni fedezet.
180 (egyszáz nyolcvan) nap jogveszõ határidõ, tehát ezen határidõ elteltével már igénybejelentésnek nincs helye!
Igénybejelentés költsége
Hitelezõnek a követelése tõkeösszegének 1%-át, de legalább 5000 forintot és legfeljebb 200 000 forintot a bíróság Gazdasági Hivatala által kezelt elkülönített számlára - a bírósági ügyszámra hivatkozással - kell befizetnie, és ezt a felszámolónak igazolnia. Ha a felszámolás iránti eljárást közvetlenül csõdeljárás elõzte meg, és a hitelezõ a követelését ott bejelentette, és kifizette a nyilvántartásba-vételi díjat is, a felszámolás iránti eljárásban a követelést nem kell ismét bejelentenie, azonban a felszámoló felhívására meg kell fizetnie a díjkülönbözetet. A hitelezõk által befizetett összeget, mint hitelezõi követelést, az 57. § (1) bekezdésének f) pontja szerint kell besorolni.
A felszámolás követeléseinek felszámolói besorolása
Az adós gazdálkodó szervezetnek a felszámolás körébe tartozó vagyonából a tartozásokat a következõ sorrend figyelembevételével kell kielégíteni:
b) a felszámolás kezdõ idõpontja elõtt vagyont terhelõ zálogjoggal biztosított követelések a zálogtárgy értékének erejéig,
c) a felszámolás alá vont gazdálkodó szervezetet terhelõ tartásdíj, életjáradék, kártérítési járadék, bányászati keresetkiegészítés, továbbá a mezõgazdasági szövetkezet tagja részére a háztáji föld vagy termény helyett adott pénzbeli juttatás, amely a jogosultat élete végéig megilleti,
d) a kötvényen alapuló követelések kivételével, magánszemély nem gazdasági tevékenységbõl eredõ más követelése (így különösen a hibás teljesítésbõl, a kártérítésbõl eredõ követelések, a szakmában szokásos várható szavatossági vagy jótállási kötelezettségek felszámoló által számszerûsített összegét is ideértve), a kis- és mikrovállalkozás, valamint a mezõgazdasági õstermelõ követelése,
e) a társadalombiztosítási alapok javára fennálló tartozások és a magán-nyugdíjpénztári tagdíjtartozások, az adók - kivéve a (2) bekezdés szerinti adó- és járuléktartozásokat - és adók módjára behajtható köztartozások, a büntetõeljárásban az állam javára fizetendõ összeg, továbbá a visszafizetendõ államháztartási, európai uniós vagy nemzetközi szerzõdésen alapuló más nemzetközi forrásból származó támogatások, valamint a közmûdíjak és a társasházi közös költség,
g) a keletkezés idejétõl és jogcímétõl függetlenül a késedelmi kamat és késedelmi pótlék, továbbá a pótlék és bírság jellegû tartozás,
h) azok a követelések (ide nem értve a kötelezõ minimálbér kétszeresét el nem érõ, hathavi átlagkeresetet meg nem haladó munkabér- és bérjellegû követeléseket [(2) bekezdés a) pont]), amelyek jogosultja
ha) a gazdálkodó szervezet legalább többségi befolyással rendelkezõ tagja (részvényese),
hb) a gazdálkodó szervezet vezetõ tisztségviselõje,
hc) az Mt. 188. § (1) bekezdése szerinti vezetõ állású munkavállaló,
hd) a ha)-hc) pontban említett személyek közeli hozzátartozója [Ptk. 685. § b) pont], élettársa,
he) az adós többségi befolyása [Ptk. 685/B. §] alatt álló gazdálkodó szervezet,
hf) az adós ingyenes szerzõdései alapján kedvezményezett szervezet (személy).
Hitelezõi választmány
A hitelezõi választmány megalakítása vagy hitelezõi képviselõ megválasztása céljából a felszámoló a felszámolás iránti elrendelõ végzés közzétételi idõpontjától számított 75 napon belül köteles a nyilvántartásba vett hitelezõket összehívni.
A felszámoló eltekinthet a hitelezõi választmány megalakításának, illetve a hitelezõi képviselõ választásának kezdeményezésétõl, ha a felszámolás eljárása folyamán nyilvánvalóvá válik, hogyha egyszerûsített felszámolás bejelentése szükséges. Ebben az esetben a hitelezõi gyûlést haladéktalanul össze kell hívnia, és ezt a körülményt a meghívóban jeleznie kell.
Felszámoló eljárása a felszámolás során
A felszámoló a felszámolás alá vont adós gazdálkodó szervezet képviseletében jár el, ezt a jogkörét az általa kijelölt felszámolóbiztos útján látja el. A kirendelt felszámoló a felszámolás lefolytatását másnak nem engedheti át.
A felszámoló az adós követeléseit esedékességkor behajtja, igényeit érvényesíti, és vagyonát értékesíti. A felszámoló a felszámolás alatt köteles gondoskodni az adós vagyonának megóvásáról, megõrzésérõl, különösen a mezõgazdaságilag mûvelhetõ földek termõképességének fenntartásáról, az engedély nélkül más célra hasznosított termõföld eredeti állapotba történõ helyreállításáról, az erdõfelújítási és erdõállomány nevelési munkák elvégzésérõl, továbbá a környezetvédelmi, természetvédelmi és mûemlékvédelmi követelmények betartásáról, a felszámolás kezdõ idõpontját megelõzõ idõszakból eredõ, bizonyított környezeti károsodások, környezeti terhek olyan rendezésérõl, amely az eljárás során a környezeti károsodások, illetve terhek elhárítását, megszüntetését, illetve a vagyontárgyaknak a környezeti terhekkel történõ értékesítését is jelenti.
A felszámoló a felszámolás során az adós vagyontárgyait nyilvánosan értékesíti a forgalomban elérhetõ legmagasabb áron. A felszámoló az értékesítést pályázat vagy árverés keretében végzi. Ezen eljárások alkalmazásától a felszámolás keretében csak akkor tekinthet el a felszámoló, ha ehhez a választmány hozzájárul, vagy ha a várható bevételek nem fedezik az értékesítés költségeit, vagy ha a várható bevételek és az értékesítés elõrelátható költségei közötti különbség kevesebb, mint 100 000 Ft. Ebben az esetben a felszámoló az értékesítés egyéb nyilvános formáját is alkalmazhatja a kedvezõbb eredmény elérése érdekében.
A felszámoló a felszámolás során felméri a gazdálkodó szervezet vagyoni helyzetét és a vele szemben támasztott követeléseket. A felszámoló nyitó felszámolási mérleget készít, megtervezi a felszámolás végrehajtásához szükséges költségeket és ütemtervet készít, ideértve a gazdasági tevékenység ésszerû befejezéséhez, valamint az állagmegóváshoz szükséges feladatokat és pénzügyi feltételeket, különös tekintettel a felesleges munkaerõ leépítésére. A felszámoló az ütemtervet köteles a hitelezõi választmánynak, hitelezõi képviselõnek vagy bármely hitelezõnek - kérésre - bemutatni, aki az ellen a bíróságnál kifogással - jogorvoslattal - élhet. A felszámolás kezdõ idõpontjától évente a közbensõ mérleg elkészítése kötelezõ.
A felszámoló a felszámolás befejezésekor felszámolási zárómérleget, a bevételek és költségek alakulásáról kimutatást, záró adóbevallást, zárójelentést és vagyonfelosztási javaslatot készít, és mindezeket megküldi a bíróságnak és a záró mérleg elkészítésének napját követõ napon az adóhatóságnak, valamint intézkedik a gazdálkodó szervezet iratanyagának az elhelyezésérõl. Az adóhatósághoz a felszámolás záró adóbevallásának benyújtásával egyidejûleg az adót is meg kell fizetni.
A felszámolás kezdõ idõpontjától számított két év elteltével a felszámolás zárómérlegének elkészítése kötelezõ, kivéve az adós ellen folyó per hitelezõje pernyertessége esetében - a hitelezõnek a kielégítési sorrendben elfoglalt helyére tekintettel - mód van a hitelezõ követelésének legalább részbeni kielégítésére.
A bíróság a felszámolás zárómérlegét és a vagyonfelosztási javaslatát a kézhezvételtõl számított 30 napon belül megküldi a hitelezõknek. Bármelyik hitelezõ a kézbesítéstõl számított 30 napon belül a felszámolási zárómérlegben és a vagyonfelosztási javaslatban foglaltakat írásban kifogásolhatja. A kifogás benyújtására rendelkezésre álló határidõ elmulasztása jogvesztéssel jár.
A bíróság a felszámolás zárómérlege és a vagyonfelosztási javaslat alapján végzéssel határoz a költségek viselésérõl, a felszámoló díjazásáról, a hitelezõk követelésének kielégítésérõl, a pénzforgalmi számlák megszüntetésérõl és a központi értéktár megkeresésével az adós által kibocsátott értékpapírok érvénytelenítésérõl, valamint kötelezi a felszámolót a még szükséges intézkedések megtételére. Ezzel egyidejûleg dönt a felszámolás befejezésérõl és az adós megszüntetésérõl, továbbá rendelkezik az adós leányvállalatának, illetve tröszt esetén a tröszti vállalatnak a megszüntetésérõl is.
Jogorvoslat a felszámolás során
A felszámoló jogszabálysértõ intézkedése vagy mulasztása ellen a tudomásszerzéstõl számított 8 napon belül a felszámolás során sérelmet szenvedett fél, valamint a hitelezõi választmány, a hitelezõi képviselõ a felszámolást elrendelõ bíróságnál kifogással élhet. A felszámolás során az adós nevében is kifogás terjeszthetõ elõ a jogszabályban meghatározott szervek képviselõje útján. A bíróság a kifogás felõl soron kívül, de legfeljebb 30 napon belül határoz. Ez a határidõ a bizonyítási eljárás idõtartamával meghosszabbodik. A bíróság a kifogásolt intézkedés felfüggesztését is elrendelheti.
Ha a bíróság a felszámolás során elõterjesztett kifogást megalapozottnak találja, a felszámoló intézkedését megsemmisíti, és az eredeti állapotot helyreállítja, vagy a felszámoló részére új intézkedés megtételét írja elõ, ellenkezõ esetben a kifogást elutasítja.
A kifogásnak helytadó végzés ellen a felszámoló, a kifogást elutasító végzés ellen a kifogással élõ, a közléstõl számított 15 napon belül fellebbezhet.
III. EGYEZSÉG A FELSZÁMOLÁS SORÁN
A felszámolás elrendelésérõl szóló végzés közzétételét követõ 40 nap eltelte után, a felszámolás zárómérlegének benyújtásáig a hitelezõk és az adós között bármikor helye van egyezségnek, kivéve a külön jogszabályban meghatározott esetet. Mindazok, akik a felszámolás során hitelezõként nem jelentkeztek be, egyezségkötés esetén az eljárás befejezését követõen követelésüket az adóssal szemben nem érvényesíthetik. A bíróság az adós kérelmére, a kérelem beérkezését követõen 60 napon belül egyezségi tárgyalást tart, melyre az adóst, a felszámolót és az egyezség megkötésére jogosult hitelezõket idézi a fizetõképesség helyreállítására alkalmas program és az egyezségi javaslat, valamint a hitelezõk felsorolásának kézbesítésével.
Az egyezségi tárgyalás során a felszámolás alatt álló gazdálkodó szervezet és a hitelezõk megállapodhatnak a tartozások
c) kielégítésének arányában és módjában, továbbá
d) mindabban, amit a felek az adós fizetõképességének helyreállítása érdekében vagy egyébként szükségesnek tartanak, különös tekintettel a bevételek növekedését eredményezõ intézkedésekre.
Egyezségre akkor kerülhet sor, ha azt az egyezség megkötésére jogosult hitelezõk szavazatának legalább a fele minden csoportban támogatja, feltéve, hogy ezeknek a hitelezõknek a követelése az egyezség megkötésére jogosultak összes követelésének a kétharmad részét kiteszi. Az egyezség hatálya valamennyi hitelezõre kiterjed (kényszeregyezség). Ez alól kivételt képeznek:
- felszámolási eljárás költségei;
- a gazdálkodó szervezetet terhelõ tartásdíj, életjáradék, kártérítési járadék, bányászati keresetkiegészítés, továbbá a mezõgazdasági szövetkezet tagja részére a háztáji föld vagy termény helyett adott pénzbeli juttatás, amely a jogosultat élete végéig megilleti.
Ha az egyezség folytán a gazdálkodó szervezet fizetésképtelensége megszûnik, a felszámolási költségek kiegyenlítésre kerültek, vagy annak fedezete rendelkezésre áll, továbbá az egyezség megfelel a jogszabályoknak, a bíróság az egyezséget jóváhagyja, ellenkezõ esetben azt megtagadó végzést hoz. A bíróság a felszámolási eljárást megszünteti, ha az adós valamennyi nyilvántartásba vett, elismert vagy nem vitatott tartozásának megfizetése megtörtént, a vitatott követelésekre, továbbá a felszámoló díjának megfizetésére pedig biztosítékot nyújt.
Ha a felek egyezséget kötöttek, a bíróság az egyezséget jóváhagyó végzésben dönt a felszámolási eljárás befejezésérõl, a felszámoló díjazásáról, a költségek viselésérõl és az egyezségi megállapodásból kizárt hitelezõk követeléseinek kielégítésérõl.
IV. EGYSZERÛSÍTETT FELSZÁMOLÁSI ELJÁRÁS
Erre abban az esetben kerülhet sor, ha az adós vagyona a várható felszámolási költségek fedezetére sem elegendõ, vagy a nyilvántartások, illetõleg a könyvvezetés hiányai miatt a felszámolási eljárás az általános szabályok szerint technikailag lebonyolíthatatlan, a felszámoló a hitelezõi igényt bejelentett hitelezõket tájékoztatja arról, hogy egyszerûsített felszámolás iránti kérelmet kíván a bírósághoz benyújtani, és legkésõbb a felszámolás kezdõ idõpontjától számított 45 napon belül felhívja õket, hogy ha tudomásuk van az adós bárhol fellelhetõ vagyonáról, illetve segítséget tudnak nyújtani az eljárás rendes szabályok szerinti lebonyolításához, azt 15 napon belül neki jelentsék be. A felszámoló - az adós gazdálkodó szervezet nyilvántartásai, illetve a könyvvezetés hiányosságai esetén - az adós gazdálkodó szervezet vezetõjét felhívja arra, hogy amennyiben a gazdálkodó szervezet nyilvántartásainak, illetve könyvvezetésének hiányosságait nem pótolja, egyszerûsített felszámolási eljárást fog kezdeményezni. A felszámoló a honlapján is köteles közzétenni egy felhívást, hogy amennyiben bárkinek hitelt érdemlõ tudomása van a